กสิกรไทยคาดกนง.คงดอกเบี้ยนโยบาย 1.25%
โพสต์ทูเดย์-ศูนย์วิจัยกสิกรไทย คาดการณ์ กนง.คงอัตราดอกเบี้ยนโยบายไว้ที่ระเดิม 1.25%&nbsp;เพื่อประคับประคองเศรษฐกิจให้ฟื้นตัวอย่างมีเสถียรภาพ
8 ม.ค. 2553

โพสต์ทูเดย์-ศูนย์วิจัยกสิกรไทย คาดการณ์ กนง.คงอัตราดอกเบี้ยนโยบายไว้ที่ระเดิม 1.25% เพื่อประคับประคองเศรษฐกิจให้ฟื้นตัวอย่างมีเสถียรภาพ
บริษัท ศูนย์วิจัยกสิกรไทย ประเมินทิศทางการประชุมคณะกรรมการนโยบายการเงิน (กนง.) ในวันที่ 13 ม.ค. นี้ ซึ่งเป็นการประชุมรอบแรกของปี 2553 โดยมองว่า กนง. คงจะมีมติให้ยืนอัตราดอกเบี้ยซื้อคืนพันธบัตรระยะ 1 วัน (ดอกเบี้ยนโยบาย) ไว้ที่ 1.25% ตามเดิม แม้ว่าเครื่องชี้เศรษฐกิจไทยจะปรับตัวไปในทิศทางที่เป็นบวกมากขึ้น แต่เส้นทางการฟื้นตัวของเศรษฐกิจไทยที่ยังมีแนวโน้มต้องเผชิญกับปัจจัยท้าทายอีกหลายประการ เมื่อชั่งน้ำหนักกับความเสี่ยงด้านเงินเฟ้อ ที่แม้จะเริ่มมีแนวโน้มก่อตัวขึ้น แต่ส่วนใหญ่เป็นผลจากปัจจัยเรื่องฐานเปรียบเทียบ และแรงกดดันที่มาจากทางด้านอุปทานเป็นหลัก